
Ministru kabineta sēdes protokollēmums

Noteikumu projekts "Grozījumi Ministru kabineta 2026. gada 14. aprīļa noteikumos Nr. 204 "Kritēriji un kārtība, kādā valsts piedalās pedagogu darba samaksas finansēšanā vispārējās pamatizglītības un vispārējās vidējās izglītības pakāpē ""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Izglītības un zinātnes ministrijai līdz 2027. gada 31. janvārim izvērtēt vispārējās izglītības iestāžu tīkla veidošanai noteikto kritēriju piemērošanu un to ietekmi uz skolu tīkla ilgtspēju un izglītības pieejamību, tostarp pašvaldību iedalījuma pēc urbanizācijas pakāpes (DEGURBA) metodoloģijas piemērošanu.
· 4. Izglītības un zinātnes ministrijai līdz 2027. gada 31.maijam izvērtēt kombinēto mācību tiesiskā regulējuma sniegtās iespējas izglītības pieejamības nodrošināšanai pierobežā un reti apdzīvotās teritorijās un nepieciešamības gadījumā iesniegt Ministru kabinetā priekšlikumus tā pilnveidei.
· 5. Izglītības un zinātnes ministrijai normatīvā regulējuma izmaiņas īstenot piešķirto valsts budžeta līdzekļu ietvaros, nepieciešamības gadījumā normatīvajos aktos noteiktajā kārtībā veicot finansējuma pārdali starp budžeta resoriem "15. Izglītības un zinātnes ministrija" un "62. Mērķdotācijas pašvaldībām", kā arī starp attiecīgajām budžeta programmām un apakšprogrammām.

